पणजी : गोमंतक राष्ट्रभाशा विद्यापीठ आनी मडगांव सम्राट क्लबाच्या जोड पालवान आयोजित केल्ल्या वर्सुकी हिंदी काव्यसंध्या कार्यावळीक व्हड प्रतिसाद मेळ्ळो.
 कोंकण रेल्वे काॅर्पोरेशनाच्या कारवार विभागाचे राजभास अनुवाद अधिकारी सतीश एकनाथ धुरी मुखेल सोयरे आशिल्ले. गोंय बिगर हिंदी राज्य आसूनय गोंयचे लोक हिंदींत उत्कृश्ट, बोधप्रद कविता करतना पळोवन हांव भारावन गेलो, अशें धुरी हांणी सांगलें. ह्या वेळार माचयेर सम्राट क्लबाचे अध्यक्ष हरेश राव आनी गोमंतक राष्ट्रभाशा विद्यापीठाची उपाध्यक्ष ज्योती कुलकर्णी हजर आशिल्ली.
 गोमंतक राष्ट्रभाशा विद्यापीठ फाटल्या 65 वर्सां सावन गोंयांत हिंदी प्रचार, प्रसाराचें कार्य करता. विद्यार्थी, शिक्षक आनी लोकां खातीर विविध कार्यावळी आयोजित करता. अंदूंच्या काव्यसंध्येक वट्ट 30 कवींनी हिंदींत स्वरचित कविता सादर केल्यो.
 ही कार्यावळ विद्यापीठाच्या सभाघरांत जाली. सुत्रसंचालन चंदा कित्तूर हांणी केलें. तर स्वरुपा कुंदे हांणी उपकार मानले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 